stanford-oval/wikipedia huggingface dataset:
Lilli Earl

| Lilli Earl> Henkilötiedot |
| --- | --- |
Syntynyt: 13. tammikuuta 1964 (ikä 60) Helsinki
Kansalaisuus:   Suomi
Ammatti:  Näyttelijä, toimittaja
Vanhemmat:  Kari Suomalainen Lippe Suomalainen
Siviilisääty:  Naimisissa
Puoliso:  Paul Earl
Lapset:  Emilie ja Jack 
Lilli Marjatta Earl (o.s. Suomalainen; s. 13. tammikuuta 1964 Helsinki) on suomalainen toimittaja. Hän on ollut myös näyttelijänä elokuvissa Vapaa duunari Ville-Kalle (1984), Nuoruuteni savotat ja Vääpeli Körmy – taisteluni (1994).
Earl on julkaissut myös yhden romaanin, Ori ottaa ohjat (1995), ja toimittanut joitakin isänsä Kari Suomalaisen pilapiirroksiin perustuvia kirjoja.
Tammikuussa 2014 Radio Rapu ilmoitti palkanneensa Earlin toimittajakseen.
Aiheesta muualla

Lilli Earl Elonetissä.
Lilli Earl Internet Movie Databasessa. (englanniksi)
Erik Skoglund

Erik Skoglund
Erik Skoglund (1. lokakuuta 1903 Tukholma – 22. helmikuuta 1984 Tukholma) oli ruotsalainen uimari. Hän edusti seuratasolla Stockholms KK:ta. Skoglund osallistui Pariisin olympialaisissa 1924 100 metrin selkäuintiin, jossa hän selvisi välieriin saakka.
Erikin veli Nils oli uimahyppääjä.
Lucio Andrice Muandula

Lucio Andrice Muandula (s. 9. lokakuuta 1959 Maputo) on mosambikilainen roomalaiskatolinen piispa. Hänet vihittiin papiksi 14. toukokuuta 1989 ja nimitettiin Xai-Xain hiippakunnan piispaksi 24. kesäkuuta 2004. Piispaksi vihkiminen seurasi 24. lokakuuta. Pääkonsekraattorina toimi Muandulan aikoinaan myös papiksi vihkinyt José Maria dos Santos, jota avustivat Francisco Chimoio ja Júlio Duarte Langa. Muandula asetettiin virkaansa 7. marraskuuta 2004.
Hallsten

Hallsten, Hallstén on seuraavien henkilöiden sukunimi:
Hallsten (1000-luvun ensimmäisellä vuosisadalla), Ruotsin kuningas
Alexander Gustaf Julius Hallsten (1819–1879), opettaja, rehtori, oppikirjantekijä
Armi Hallstén-Kallia (1897–1956), järjestöjohtaja, Kansainliiton sihteeristön virkailija
Ilmi Hallsten (1862–1936), naisasianainen, kansanedustaja
Onni Hallsten (1858–1937), lehtori, kansanedustaja
R. G. Kallia, ent. Hallsten (1901–1948), kansanedustaja
Hallusinointi

Hallusinointi voi tarkoittaa seuraavia asioita:
hallusinaatioiden kokemista
hallusinointi, tekoälyn toiminnassa esiintyvä virhe.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”hallusinointi”, voi hakea sivunnimihaulla, laajalla sivunnimihaulla tai tekstihaulla.
Lucinda Dryzek

| Lucinda Dryzek |
| --- | --- |

Henkilötiedot
Syntynyt: 4. elokuuta 1991 (ikä 33)  High Wycombe, Englanti
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb 
Lucinda Dryzek (s. 4. elokuuta 1991) on englantilainen näyttelijä. Hän on tunnettu muun muassa pienestä roolista Pirates of the Caribbean: Mustan helmen kirous -elokuvan alkuosassa sekä Katy Rileyn roolista televisiosarjassa Life of Riley.
Lucinda Green

| Mitalit | Mitalit | Mitalit |  |
| --- | --- | --- | --- |
|  Lucinda Green |  Lucinda Green |  Lucinda Green |  |
Kenttäratsastus
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | joukkuekilpailu |  |
Lucinda Green (o.s. Prior-Palmer, s. 7. marraskuuta 1953 Andover) on brittiläinen kenttäratsastaja. Hän saavutti Los Angelesin olympialaisissa 1984 hopeaa kenttäratsastuksen joukkuekilpailussa. Henkilökohtaisessa kilpailussa hän sijoittui Regal Realm -ratsullaan kuudenneksi. Kisojen avajaisissa hän oli Britannian joukkueen lipunkantaja.
Green voitti kenttäratsastuksen maailmanmestaruuden sekä henkilökohtaisessa kilpailussa että joukkuekilpailussa vuonna 1982. Hän voitti henkilökohtaisen Euroopan-mestaruuden vuosina 1975 ja 1977.
Lucinda Green oli aiemmin naimisissa australialaisen kenttäratsastuksen olympiavoittajan David Greenin kanssa.
Farley Mowat

| Farley Mowat |
| --- | --- |
 Farley Mowat vuonna 2010.
Henkilötiedot
Syntynyt: 12. toukokuuta 1921 Belleville, Ontario, Kanada
Kuollut: 6. toukokuuta 2014 (92 vuotta) Port Hope, Ontario, Kanada
Kansalaisuus:  kanadalainen
Koulutus ja ura
Tutkinnot:  Toronton yliopisto
Tutkimusalue:  ympäristötieteilijä
Farley McGill Mowat (12. toukokuuta 1921 Belleville, Ontario – 6. toukokuuta 2014 Port Hope, Ontario) oli kanadalainen biologi, joka oli myös tunnettu kirjailija ja luonnonsuojelija. Hän oli Kanadan luetuimpia kirjailijoita.
Mowatin kirjoja on käännetty 52 kielelle ja myyty yhteensä yli 14 miljoonaa kappaletta. Suurta suosiota ovat saaneet hänen pohjoisen Kanadan luonnonkuvauksensa People of the Deer (1952) ja Never Cry Wolf (1963). Älä hukkaa hauku -teos oli pohjana vuonna 1983 aiheesta tehdylle elokuvalle Kun sudet ulvovat.
Suomennetut kirjat

Älä hukkaa hauku (1979), suomentaja Hannu Sarrala (engl. Never Cry Wolf, 1963).
Ja tulituksen jälkeen hiljaisuus (1981), suomentaja Hannu Sarrala (engl. And no birds sang, 1980).
Kunnoton kuunari (1980), suomentaja Hannu Sarrala  (engl. The Boat Who Wouldn't Float, 1969).
Lucky Strike

Lucky Strike Cold - mentolisavukkeita
Saksalainen Lucky Strike -aski, varoitustekstissä lukee ”Tupakointi voi tappaa”.
Lucky Strike on British American Tobaccon alaisuudessa toimiva savukemerkki. Puhekielessä Lucky Strike -savukkeista käytetään lempinimeä Luckies. Euroopan markkinoilla monet Lucky Strike savukkeet ovat varustettuja "Flow Filter" suodattimella, jonka tarkoituksena on parantaa makua.
Suomessa myynnissä olevat versiot:

Lucky Strike Red
Lucky Strike Blue
Historiaa

Vuodesta 1871 Lucky Strike oli virginialaisen R. A. Pattersonin valmiiksi pätkiksi leikattu purutupakka. Merkki siirtyi American Tobacco Companyn savukemerkiksi 1905. Vuonna 1917 merkkiä markkinoitiin mainoslauseella ”It’s Toasted” (”Se on paahdettua”), sillä siihen käytetty tupakka kuivattiin paahtamalla auringossa kuivaamisen sijaan. Keino oli poikkeuksellinen ja sen on sanottu selittävän ”Luckiesien” omalaatuisen maun. Myös lyhennetty viesti ”L.S./M.F.T.” (”Lucky Strike means fine tobacco”) lisättiin pakkaukseen samana vuonna.
Toisen maailmansodan aikana Lucky Strikea kampanjoitiin otsakkeella ”Lucky Strike Green has gone to war”. Pakkauksen tummanvihreä sävy muuttui valkoiseksi. Yhtiön selittämän mukaan vihreässä väriaineessa käytetty kupari säästettiin sotateollisuuden käyttöön. Ovela kampanja sai käyttäjän näyttämään isänmaalliselta, kun todellisuudessa yhtiö halusi modernisoida tuotteen ulkokuvaa houkutellakseen kuluttajiksi myös naispuolisia tupakoitsijoita.
Lucky Strike on valmistanut myös nuuskaa.
Aiheesta muualla

Kuvia tai muita tiedostoja aiheesta Lucky Strike Wikimedia Commonsissa
Liz McDaid

Liziwe McDaid (s. 1960-luvulla) on eteläafrikkalainen ympäristöaktivisti, joka palkittiin Makoma Lekalakalan lisäksi vuoden 2018 Afrikan mantereen Goldman-ympäristöpalkinnolla. Hän on vastustanut ydinvoiman laajenemista maahansa sen kielteisten vaikutusten vuoksi.
Hamburg Freezers

| Hamburg Freezers |
| --- | --- |

Perustettu:  3. kesäkuuta 2002
Lakkautettu:  2016
Entiset nimet:  München Barons   1999–2002   Hamburg Freezers   2002–2016
Kaupunki:   Hampuri, Saksa
Kotiareena:  Barclaycard Arena
– kapasiteetti:  12 947
Värit:                
Pronssia:  1 (2004)
Infobox OKVirheellinen NIMI-arvo: 
Hamburg Freezers oli vuonna 2002 perustettu saksalainen jääkiekkoseura. Joukkueen paras sijoitus Saksan DEL-liigassa on vuodelta 2004, jolloin joukkue saavutti pronssia. Joukkue toimi ennen vuotta 2002 Münchenissä nimellä München Barons. Hamburg Freezersin kotiareenana toimiva Barclaycard Arena sijaitsee Bahrenfeldin kaupunginosassa Hampurissa. Toukokuussa 2016 Freezersin omistajatahona toimiva amerikkalainen Anschutz Entertainment Group ilmoitti ettei se hae lisenssiä alkavalle kaudelle ja lakkauttaa toiminnan taloudellisesti kannattamattomana.
Faustin-Archange Touadéra

| Faustin-Archange Touadéra |
| --- | --- |
 Faustin-Archange Touadéra vuonna 2019.
Keski-Afrikan tasavallan presidentti
 30. maaliskuuta 2016–  
Pääministeri:  Simplice Sarandji Firmin Ngrébada Henri-Marie Dondra Félix Moloua
Edeltäjä:  Catherine Samba-Panza vt.
Keski-Afrikan tasavallan pääministeri
 22. tammikuuta 2008 – 17. tammikuuta 2013  
Presidentti:  François Bozizé
Edeltäjä:  Élie Doté
Seuraaja:  Nicolas Tiangaye
Henkilötiedot
Syntynyt: 21. huhtikuuta 1957 (ikä 67)
Puoliso:  Brigitte Touadéra Tina Touadéra
Tiedot
Puolue:  Mouvement Coeurs Unis
Faustin-Archange Touadéra (s. 21. huhtikuuta 1957) on keskiafrikkalainen poliitikko. Hän toimi maansa pääministerinä 2008–2013. Vuonna 2016 hänet valittiin presidentiksi.
Pääministerikautensa alussa Touadéra johti rauhanneuvotteluja hallituksen, opposition ja kapinallisten välillä. Touadéran kausi päättyi viisi vuotta myöhemmin, kun levottomuudet leimahtivat uudelleen, muslimienemmistöiset seleka-joukot syrjäyttivät kristityn presidentti François Bozizén. Kolme vuotta maata johti väliaikaishallinto, vuonna 2016 järjestettiin presidentinvaalit, joissa Touadéra  profiloitui rauhantekijäksi ja voitti.
Touadéra valittiin jatkokaudelle presidenttinä 2020 järjestetyssä äänestyksessä. Osa väestöstä ei voinut äänestää vaaleissa levottomuuksien vuoksi ja opposition edustajat vaativat vaalien mitätöimistä.
Touadéra on koulutukseltaan matematiikan tohtori.
Aiheesta muualla

Central African Republic’s New President Touadera In Uphill Battle Against Warring Muslim, Christian Militias
Lentorykmentti 2

Lentorykmentti 2 (LeR 2) oli Suomen ilmavoimien joukko-osasto vuosina 1938–1952.
Perustaminen

Lentorykmentti 2 perustettiin 1. tammikuuta 1938 Lentoasema 1:n tilalle Uttiin komentajanaan everstiluutnantti Richard Lorentz. Rykmentti muodostui lentolaivueista 24 ja 26, joiden kalustona oli aluksi Gloster Gamecock- ja Bristol Bulldog -hävittäjät. Vuoden 1939 aikana laivueet saivat käyttöönsä Fokker D.XXI -koneet.
Talvisota

Talvisodan alkaessa 30. marraskuuta 1939 LLv 24 tukeutui Immolan ja Suur-Merijoen kentille kalustonaan 35 Fokkeria. Heinjoelle sijoitetulla LLv 26:lla oli ainoastaan kymmenen Bulldogia sen luovutettua Fokkerinsa LLv 24:lle. Lentorykmentti 2:n tehtäväksi annettiin torjuntalennot Karjalan kannaksella. LLv 24:n vastuualueeksi asetettiin Kannaksen luoteispuoli LLv 26:n huolehtiessa varsinaisesta Kannaksesta. Vähäisen konekaluston takia toiminnan pääpaino oli pommikoneiden torjunnassa, hävittäjätaisteluita käskettiin välttämään ja maataistelulennot oli kokonaan kielletty.
Joulukuussa rykmenttiin perustettiin LLv 28, joka sijoitettiin Säkylään. Laivue aloitti toimintansa kuitenkin vasta helmikuussa 1940 saatuaan kalustokseen Morane-Saulnier M.S.406 -hävittäjät. Tammikuussa muodostettiin Hollolaan LLv 22 odottamaan yhdysvaltalaisia Brewster F2A-koneita, joista vain muutamia ehti palvelukseen ennen sotatoimien päättymistä. Helmikuussa suurhyökkäyksen alettua LLv 24 sai tehtäväkseen Kannaksen suojauksen. LLv 26 suojasi lisäksi Laatokan Karjalaa saatuaan aluksi Gloster Gladiator -koneita ja helmikuun lopulla Fiat G.50 -hävittäjiä. Maaliskuussa maataistelukielto kumottiin ja kaikki laivueet vedettiin Viipurinlahdelle maihinnousuntorjuntaan.
Talvisodassa rykmentti lensi 3 486 sotalentoa saavuttaen 170 ilmavoittoa 23 koneen menetyksin.
Jatkosota

Jatkosodan alkaessa 25. kesäkuuta 1941 rykmentillä oli alaisuudessaan LLv 24, LLv 26 ja LLv 28. Lentolaivue 24 tukeutui Vesivehmaan ja Selänpään lentokentille Brewster-koneilla. LLv 26 oli sijoitettu Joroisiin Fiat-kalustolla ja LLv 28 Naarajärvelle Moraneilla. Sodan alkupäivinä rykmentin tehtävänä oli liikekannallepanon suojaus. Kesäkuun lopussa rykmentti sai tehtäväkseen Karjalan armeijan suojauksen sen edetessä Laatokan ja Aunuksen Karjalaan. Syyskuuhun mennessä rykmentin esikunta oli siirtynyt Salmiin ja laivueet Immolaan ja Lunkulaan. 16. syyskuuta LLv 26 irrotettiin rykmentistä ja liitettiin Lentorykmentti 3:een.
Vuoden 1942 alussa hyökkäysvaiheen päätyttyä rykmentti oli siirtynyt aina Petroskoihin asti. LLv 24 suojasi Maaselän kannasta Nurmoilan, Kontupohjan ja Tiiksjärven kentiltä. LLv 28:n tehtävänä oli Äänisen alueen suojauslennot Viitanasta ja Petroskoista käsin. Toukokuussa  ilmavoimien joukko-osastot järjesteltiin uudelleen toiminta-alueidensa mukaan. LeLv 16 liitettiin Lentorykmentti 2:een. Laivueen tehtäväksi annettiin tiedustelu rykmentin alueella Petroskoista ja Vitskasta käsin, kalustonaan Gladiator-, Westland Lysander- ja Fokker C.X -koneet. Heinäkuussa LeLv 24 siirtyi Karjalan kannakselle ja liitettiin LeR 3:een, jolloin LeLv 28:n vastuulle jäi koko toiminta-alueen suojaus.
16. kesäkuuta 1943 rykmentin komentajaksi tuli everstiluutnantti Raoul Harju-Jeanty. Helmikuussa 1944 laivueet nimettiin tehtäviensä mukaan uudelleen, jolloin LeLv 16:sta tuli Tiedustelulentolaivue 16 ja LeLv 28:sta Hävittäjälentolaivue 28. Kesä-heinäkuussa suurhyökkäyksen alettua rykmentti ja sen laivueet vetäytyivät Värtsilään. Heinäkuussa HLeLv 28 sai käyttöönsä Suomessa alkuperäistä tehokkaamman moottorin saaneita Mörkö-Moraneja sekä joukon Messerschmitt Bf 109 -koneita. Elokuussa rykmenttiä vahvistettiin vielä HLeLv 26:lla, jolla oli jäljellä 5 Brewsteriä, ja TLeLv 16 sai käyttöönsä kotimaisia Myrsky-koneita.
Aselevon jälkeen syyskuussa laivueet vedettiin Hollolan ja Onttolan kentille. Rykmentti osallistui Lapin sotaan osana erikoisosasto Sarkoa tehtävänään torjunta- ja tiedustelulennot ja pommikoneiden suojaus.
Sotien jälkeen

Joulukuussa 1944 ilmavoimat siirtyi rauhanajan vahvuuteen ja Lentorykmentti 2 sijoitettiin Rissalaan. HLeLv 28 nimettiin uudelleen Hävittäjälentolaivue 21:ksi kalustonaan Mörkö-Moranet ja HLeLv 26 Hävittäjälentolaivue 23:ksi Messerschmitt-koneilla. Syyskuussa 1948 HLeLv 21 lakkautettiin Morane-kaluston poistuessa käytöstä. Lentorykmentti 2 lakkautettiin kokonaan 1.12.1952 ilmavoimien uudistuksessa.
Fokker D.XXI -pari
LLv 24:n Brewster
LLv 28:n M.S.406
Fellmaninpuisto

Lampi suihkulähteineen nähtymä Punavankien muistomerkin suunnasta.
Fellmaninpuisto on rakennettu Fellmanin kartanon entisille maille 1950-luvulla Lahden keskustaan. Puiston koko on noin viisi hehtaaria ja sitä rajoittavat Ståhlberginkatu, Kyösti Kallion katu ja Paasikivenkatu.
Puistossa on paljon isokokoisia jaloja lehtipuita ja runsaasti muita kasveja. Puisto on peruskunnostettu vuonna 1994. Fellmaninpuistossa on leikkialue ja puiston keskellä on lampi suihkulähteineen.
Lammen lähellä paljastettiin vuonna 1961 Jussi Mäntysen kolmea lentoon lähtevää joutsenta esittävä pronssipatsas Ylös kirkkauteen. Saman veistoksen vuonna 1959 paljastettu valos on Turussa Puolalanmäkeä ympäröivässä Puolalanpuistossa. Turun veistoksen nimi on Joutsenet.
Punavankien muistomerkki

Vuonna 1978 paljastettiin kuvanveistäjä Erkki Kannoston suurikokoinen Punavankien muistomerkki. Teos on pystytetty toukokuussa 1918 Fellmanin pellolle vangiksi joutuneiden Suomen kansanvaltuuskunnan sotilaiden ja siviilien muistoksi. Taideteos kuvaa punavankien vapautumista leiristä.
Fellmanin veripelto

Kun punaiset joukot antautuivat vuonna 1918 huhti–toukokuussa, koottiin vangiksi joutuneet Lahteen Fellmanin kartanon pellolle. Vankileiri oli Suomen suurin. Vankeja – sekä sotilaita että siviilejä – oli yli 20 000. Vangit kuljetettiin Hennalan vankileirille noin viikon kuluttua. Ennen siirtoa osa vangeista kuoli tauteihin tai nälkään, osa teloitettiin ja osa pääsi pakenemaan. Nykyinen puisto sijaitsee entisen Fellmanin pellon vankileirin alueella.
Sisällissotaperformanssi

28. huhtikuuta 2013 Fellmanin puistossa oli Fellmanin pelto - 22-tuhannen ihmisen elävä muistomerkki -niminen Kaisa Salmen performanssiteos. Performanssissa "toisinnettiin taitein keinoin sisällissodan tapahtumia".
Fellmanin pelto 1918
Evciler

| Evciler |
| --- | --- |
 Evciler
 Koordinaatit: 38°02′N, 29°53′E 
Valtio:   Turkki
Maakunta:  Afyonkarahisarin maakunta
Väkiluku (2019):  3 444
Infobox OKVirheellinen NIMI-arvo: 
Evciler on piirikunta Afyonkarahisarin maakunnassa Turkissa. Vuoden 2019 väestönlaskennan mukaan Evcilerin väkiluku oli 3 444.
Hammer-on

Hammer-on on tapa soittaa kielisoitinta, yleisimmin kitaraa. Siinä painetaan sormi voimakkaasti otelautaa vasten, mikä aiheuttaa kyseisellä otelaudan nauhalla tai kohdalla sijaitsevan sävelen soimisen. Tällä tavoin kielisoittimella voidaan soittaa osa sävelistä näppäämättä yhtäaikaisesti kieltä värähtelemään toisella kädellä. Tämä helpottaa etenkin nopeiden melodioiden soittamista.
Hammer-onin vastakohta on pull-off, jossa kielen värähtely aiheutetaan vetäisemällä otekäden sormi nopeasti pois otelaudan nauhan tai kohdan päältä. Nopeaa hammer-on- ja pull-off -tyylin vuorottelua kahden sävelen välillä kutsutaan trilliksi.
Hammastus

Hammastus tarkoittaa seuraavia asioita:
hammastus, postimerkkien välinen rei’itys
hammastus, konetekniikan käsite.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hammastus”, voi hakea sivunnimihaulla, laajalla sivunnimihaulla tai tekstihaulla.
Erik Solheim

| Erik Solheim |
| --- | --- |
 Solheim vuonna 2007.
Yhdistyneiden kansakuntien ympäristöohjelman johtaja
 2016–2018  
Norjan ympäristöministeri
 Stoltenbergin II hallitus 18. lokakuuta 2007 – 23. maaliskuuta 2012  
Edeltäjä:  Helen Bjørnøy
Seuraaja:  Bård Vegar Solhjell
Norjan kehitysapuministeri
 Stoltenbergin II hallitus 17. lokakuuta 2005 – 23. maaliskuuta 2012  
Edeltäjä:  Hilde Frafjord Johnson
Seuraaja:  Heikki Holmås
Suurkäräjäedustaja
 Oslon vaalipiiri 1993–2001  
 Etelä-Trøndelagin vaalipiiri 1989–1993  
Sosialistisen vasemmistopuolueen puheenjohtaja
 5. huhtikuuta 1987 – 3. toukokuuta 1997  
Edeltäjä:  Theo Koritzinsky
Seuraaja:  Kristin Halvorsen
Sosialistisk Ungdomin puheenjohtaja
 1977–1980  
Henkilötiedot
Syntynyt: 18. tammikuuta 1955 (ikä 69) Oslo, Norja
Tiedot
Puolue:  Ympäristöpuolue vihreät (2019–)
Muut puolueet:  Sosialistinen vasemmistopuolue
Koulutus:  Oslon yliopisto
Erik Solheim (s. 18. tammikuuta 1955 Oslo) on norjalainen diplomaatti ja entinen sosialistisen vasemmistopuolueen poliitikko. Vuodesta 2019 hän on ollut ympäristöpuolueen jäsen.
Solheim on toiminut Norjan kehitysapuministerinä vuosina 2005–2012 ja ympäristöministerinä 2007–2012. Hän oli Sosialistisk Ungdomin puheenjohtaja 1977–1980 ja sittemmin sosialistisen vasemmistopuolueen puoluesihteeri 1981–1985 sekä puheenjohtaja 1987–1997. Hän istui suurkäräjillä vuosina 1989–2001. Vuosina 2016–2018 hän johti Yhdistyneiden kansakuntien ympäristöohjelmaa (UNEP).
Aiheesta muualla

Erik Solheim Norjan suurkäräjien verkkosivuilla (norjaksi)
Kuvia tai muita tiedostoja aiheesta Erik Solheim Wikimedia Commonsissa
Guidime

| Guidime |
| --- | --- |
 Guidime
 Koordinaatit: 15°7′10″N, 10°34′22″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  670 km²
Väkiluku (2009):  39 800
Infobox OKVirheellinen NIMI-arvo: 
Guidime on maalaiskunta Kayesin alueen Yélimanén piirissä Malissa. Sen keskuskylä Yélimané sijaitsee lähellä Mauritanian rajaa 178 Kayesista koilliseen. Yélimané on samalla myös piirin hallinnollinen keskus. Kunnassa on 39 800 ja keskuskylässä 4 300 asukasta.
Guidimen kunnan pinta-ala on 670 neliökilometriä. Se rajoittuu pohjoisessa Kremisin, idässä Fangan ja Soumpoun, etelässä Goryn ja lännessä Toyan kuntiin. Vesistöjä ovat ajoittain kuivuvat Térekolé ja Babassangué -joet sekä Goumbokho ja Hontokholo -järvet. Kasvillisuus on pensasaroa. Seutu kuuluu Sahelin vyöhykkeeseen.
Kuntaan kuuluu 22 kylää. Niistä suurimmat ovat 7 700 asukkaan Dioncoulane ja 5 100 asukkaan Bandiougoula. Asukkaista 90 % soninkeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, lehmänpapu, maissi, riisi, durra ja hirssi. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, käsityöammatteja ja pienimuotoista kaupankäyntiä.
Yélimanén kautta kulkee Nioron ja Kayesin välinen tie. Kunnassa toimii 12 alakoulua ja 5 yläkoulua. Terveyspalveluihin kuuluu piirin poliklinikka ja neljä terveyskeskusta. Keskuskylässä on sähkö-, puhelin- ja vesijohtoverkko.
Hammasväline

| Hammasväline Oy |
| --- | --- |
Yritysmuoto:  osakeyhtiö
Perustettu:  1937
Kotipaikka:  Vantaa, Suomi
Toiminta-alue:  Suomi
Toimiala:  maahantuonti ja tukkukauppa
Tuotteet:  hammashoitoalan välineet
Liikevaihto:  37,8 milj. € (2014)
Henkilöstö:  78 (2014)
Emoyhtiö:  Lifco AB
Kotisivu:  www.hammasvaline.fi
Infobox OKVirheellinen NIMI-arvo: 
Hammasväline Oy on suomalainen hammaslääkärialan maahantuoja ja tukkukauppa, joka tuo Suomeen hammaslääkäreiden ja -hoitajien tarvitsemia koneita ja laitteita sekä kalusteita ja tarvikkeita. Vuonna 1937 perustettu yritys kuuluu nykyisin ruotsalaiseen Lifco Dental Groupiin.
Hammasväline Oy:n perusti joukko suomalaisia hammaslääkäreitä vuonna 1937 Helsingin Fabianinkatu 8:aan, melko lähelle Eteläranta 2:ssa toiminutta kilpailijayritystä Oy Dentaldepot Ab:tä. Sotien aikana yksi hoitokonelähetys upposi laivan osuttua miinaan. Koneet nostettiin ylös, kunnostettiin ja myytiin merivaurioisina. Seuraava hoitokone-erä saatiin Siemensiltä Saksasta vasta vuonna 1952.
1970-luvun alussa Hammasväline oli Helsingin pörssissä noteeraamaton osake, jollaisilla pörssimeklarit kävivät kauppaa varsinaisen pörssin ulkopuolella erillisellä liitutaululla. Vuonna 1972 se järjesti osakeannin. Vuoden 1974 yritys tuli Oriolan omistukseen, ja paikallisista myymälöistä siirryttiin yhä enemmän puhelinmyyntiin ja sitten verkkokauppaan. Turun myymälä säilyi kuitenkin vuoteen 2005 asti.
Vuonna 2007 Oriola-KD Oyj ja ruotsalainen Lifco AB perustivat uuden yhtiön yhdistämällä Oriolan Hammashoidon Suomen-toiminnan sekä vantaalaisen Lifco Dental Prime Oy:n. Näin Hammasväline Oy perustettiin uudelleen 1.10.2007. Nyt se kuuluu pohjoiseurooppalaiseen  Lifco Dental Groupiin, jonka omistaa ruotsalainen Lifco AB.
Haappusten kirkko

| Haappusten kirkko |
| --- | --- |
Sijainti:  Päiväsenkatu 63, 26660, Rauma
Koordinaatit:  61.113151°N, 21.513265°E
Seurakunta:  Rauman seurakunta
Rakentamisvuosi:  1962
Materiaali:  tiili
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Haappusten kirkko on Rauman seurakunnan kirkko, joka sijaitsee Paroalhon kaupunginosassa. Se on rakennettu 1962. Kirkon yhteydessä on kokous- ja kerhotiloja.
Guiding Light

| Guiding Light |
| --- | --- |
 Ohjelman vuosina 2008–2009 käytössä ollut alkutunnus.
Tyyli:  saippuaooppera
Kestoaika:  15 minuuttia (1937–1968) 30 minuuttia (1968–1977) 60 minuuttia (1977–2009)
Luoja(t):  Irna Phillips
Alkuperämaa:  Yhdysvallat
Alkuperäiskieli:  englanti
Verkko:  NBC Radio (1937–1946) CBS Radio (1947–1956) CBS TV (1952–2009)
Esitetty:  25. tammikuuta 1937 – 18. syyskuuta 2009
Jaksoja:  NBC: 2 500 CBS: 15 762 yhteensä: 18 262
Aiheesta muualla
IMDb 
Guiding Light oli yhdysvaltalainen saippuasarja, jonka esittäminen alkoi CBS-kanavalla 30. kesäkuuta 1952. Jo sitä ennen sarjaa oli esitetty radiossa NBC-kanavalla 25. tammikuuta 1937 alkaen. Guiding Light oli maailman pisimpään kestänyt saippuadraama ja yksi kaikkien aikojen pisimmistä televisiosarjoista. Sarjan 15 000. jakso esitettiin 7. syyskuuta 2006.
Guiding Lightia esitettiin Suomessa 1990-luvun alussa nimellä Unelmien pelikenttä. Sitä näytettiin kesäsarjana, kun Kauniit ja rohkeat oli tauolla. Suomessa näytetyt jaksot oli esitetty Yhdysvalloissa vuonna 1988.
Guiding Lightin viimeinen jakso esitettiin Yhdysvalloissa syyskuussa 2009. Sarja sai kaikkiaan 69 Daytime Emmy -palkintoa.
Haapkylä

Haapkylä on ainakin seuraavien suomalaisten henkilöiden sukunimi:
Jorma Haapkylä (1920–2005),  kontra-amiraali, toimi Suomen merivoimien komentajana
Minna Haapkylä (s. 1973), teatteri- ja elokuvanäyttelijä
Eliel Aspelin-Haapkylä (nimimerkki Ellei, 1847–1917), valtioneuvos ja professori, kulttuurintutkija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Liga de Fútbol Profesional Boliviano

Liga de Fútbol Profesional Boliviano on Bolivian jalkapalloilun pääsarja. Liiga käynnistyi vuonna 1977.